නව පනත් කෙටුම්පතින් සිදුවන්නේ 2018 අංක 5 දරණ අතුරුදන්කරවීම්වලට එරෙහිව ජාත්‍යන්තර ප්‍රඥප්තිය ශ්‍රී ලංකාවේ බලාත්මක කිරීමට ගෙන ආ පනතේ විධි විධාන ක්‍රියාත්මක කිරීමට උදව් දීමක් බව ද එම නිවේදනයේ තවදුරටත් දැක්වෙනවා.ලංකාවේ සිදුවූවායැයි කියන අපරාධයන් සම්බන්ධයෙන් වෙනත් රටක නඩුවක් පවත්වාගෙන යාමට නම් එයට අවශ්‍ය සාක්ෂි යනාදිය ශ්‍රී ලංකාවෙන් ලබා ගැනීමට කුමන හෝ යාන්ත්‍රණයක් තිබිය යුතුයි. 2002 සාපරාධී කාරණාවලදී අන්‍යෝන්‍ය සහයෝගීතාව දැක්වීමේ පනතට ගෙනවිත් තිබෙන මෙම සංශෝධනවල අරමුණ වන්නේ ද එම යාන්ත්‍රණය සැකසීම බවයි හිටපු ජනාධිපති මහින්ද රාජපක්ෂ නිකුත් කළ නිවේදනයේ තවදුරටත් දැක්වෙන්නේ.මේ අතර, විපක්ෂයේ දේශපාලන නායකයින් සිරගත කොට ආණ්ඩුව ගෙන යන මර්දනකාරී ක්‍රියා පිළිවෙතට ජනතාව ඉදිරියේදී සිය යුතුකම් ඉටු කරනු ඇති බව හිටපු ජනාධිපති මහින්ද රාජපක්ෂ ප්‍රකාශ කළා.